van willem van zurpele
den jonghen
Het sijn comen in rechte inde banc voir meye en scepen van loven
willem van zurpele de jonghe sone willems van zurpele te boen
uut sijns vaders broede gedaen die ovmidts vonnisse van scepen
brieven van loven geleit is totden goeden willems robrechs daneels
en lijsbetten van zurpele kijnde willems wilen van zurpele ende
henrix molne van grasen swager der voirs kijnde gelegen te beetse
en daer omtrent in deen zijde en weyn vanden driessche van
thienen in dande daer de voirs weyn een aensprake dede ten
voirs willeme weert seggen dat hij hem met sijne voirs beleyde
ongebruyc dede ende voirhielde tonrechte vii sille en xvii cort
roeden lants gelege te beetse ter stad gehete ten eechoute opden
wilien stoc tusschen de strate aldaer en de goede wouters
mynten en seyde dat waer wae dat hij een suster hadde
geheten was jouff lijsbeth die getroudt hadde nae staet der
heyleger kerken eene goeden man die hiet jan van halle en
dat de voirs jouffr lijsbet de voirs goede behielt en besadt
als haer wettich erve en daer uutstaerf als uut haen wettege
erve sonder wetg wettege geboirte nae haer te laten voir
den voirs janne haen man en dat de voirs jan de voirs goede
bleef houden en besittende als een tochte en daer uut gestorven
wae als uut sijnre tocht en dat weyn voirs de naeste levende
wae der voirs jouffr lijsbette sijnre suster en oir en erfgename
vanden voirs goeden en dat dese pointen waer waen boet de
voirs weyn te thoene net wetteger waerheit en mette mynste
daer hij mede liden mochte inden rechte hoepte en meynde
conste
de voirs weyn waer hij dese poenten gethone dat hem de
voirs goede volgen souden en sculdich waen te volgen ende dies
genueghde hem wael manisse vanden meye en vonnisse der
scepen Daer op de voirs willem verantwde met sijnen